
№ 137 от 12.08.2026
Қазақстан Республикасы Экология және табиғи ресурстар министрі Е.Н. Нысанбаевтың қатысуымен өткен отырыстың
Хаттамасы

Атырау қ.                                   №                             2026 жылғы 11 шілде

	Төрағалық етті:
	                                     Е.Нысанбаев



Қатысты: 							       тізім бойынша
[bookmark: _gjdgxs]
Атырау облысының экология және табиғатты қорғау саласындағы проблемалық мәселелері туралы
(Шәпкенов, Кожиков, Шаханов, Қабдолданов, Жүсіпов)

1. Атырау облысының әкімі С.Ж.Шәпкеновтің ақпараты назарға алынсын. 
2. ҚР Экология және табиғи ресурстар министрлігіне Атырау облысы әкімдігімен бірлесіп:
2.1. Каспий теңізінің тартылуы салдарынан бұрын су астында болған аумақтардың ашық қалуы шаңды дауылдардың пайда болуы мәселесін жан-жақты зерделеп, зерттеу жұмыстарын жүргізу Қазақстан Республикасы Экология және табиғи ресурстар министрлігі Орман шаруашылығы және жануарлар дүниесі комитетінің «Ә.Н.Бөкейхан атындағы Қазақ орман шаруашылығы және агроорманмелиорация ғылыми-зерттеу институты» ЖШС тарапынан а.ж. 30 тамызына дейін ұйымдастырсын;
2.2.  «Ақжайық» МТР РММ-нің аумағында 3 дана өрттерді ерте анықтау жүйесінің тоқтаусыз жұмысын қамтамасыз етсін және оның жергілікті бюджет есебінен масштабтау мәселесін а.ж. 30 тамызына дейін пысықтасын;
2.3. «Ақжайық» МТР РММ-і аумағында өрт қаупін төмендету мақсатында ғылыми-зерттеу институттары мен құзырлы мекемелермен бірлесіп қамысты экожүйеге зиян келтірмей ұтымды пайдалану және өңдеу мүмкіндігін пысықтасын және тиісті ұсыныстар енгізсін.
2.4. Атырау облысы шегінде Каспий теңізінің қазақстандық секторын кешенді зерттеу және Каспий теңізінің экожүйесін сақтау жөніндегі мемлекеттік саясатты ғылыми тұрғыдан қамтамасыз ету үшін «Қазақ Каспий теңізі ғылыми-зерттеу институтын» Атырау қаласында ашу туралы а.ж. 1 тамызына дейін ұсыныс енгізсін.
3. Атырау облысы әкімдігі:
3.1. «Атырау қаласында қатты тұрмыстық қалдықтар полигонын салу» жобасын қаржыландыруы жылдық 3% сыйақы мөлшерлесімен 10 жылға дейінгі мерзімге қарыз беру шартымен «Өнеркәсіпті дамыту қоры» АҚ жүргізуге ұсынысты а.ж. 1 тамызға дейін берсін;
3.2. Атырау облысының ірі аудан орталықтарында қатты тұрмыстық қалдықтар полигон құрылысы және қалдықтарды сұрыптау кешенін салу жобаларын қаржыландыруы жылдық 3% сыйақы мөлшерлесімен 15 жылға дейінгі мерзімге қарыз беру шартымен «Өнеркәсіпті дамыту қоры» АҚ жүргізуге ұсынысты а.ж. 1 тамызға дейін берсін;
3.3. Қалдықтарды жинау, тасымалдау және қайта өңдеуді жүзеге асыратын мамандандырылған кәсіпорындарды және мүлік иелерінің бірлестігі (МИБ) мен пәтер иелері кооперативін (ПИК) «Экоқолдау» бағдарламасы арқылы субсидиялауды қолға алу және жұмыстарды жандандырсын;
3.4. Атырау қаласын көгалдандыру және Каспий теңізінің құрғаған табанында жүргізілетін мелиорациялық жұмыстарын отырғызу материалымен қамтамасыз ету мақсатында орман питомнигін салу бойынша шаралар қабылдасын. Мерзімі: үнемі;
3.5. А.ж. 30 тамызға дейін Каспий теңізінің құрғаған табанында орман мелиорациялық жұмыстарды жүргізу үшін жобалау-іздестіру жұмыстарын қаржыландыруды қамтамасыз етсін;
3.6. «Ақжайық» МТР РММ-нің аумағында орман өрттерінің туындауына жол бермеу, олардың алдын алу, ерте анықтау және жедел әрекет ету жөніндегі іс-шаралар жоспарын а.ж. 30 шілдесіне дейін әзірлеп, мүдделі мемлекеттік органдармен келісуге ұсынсын;
3.7. Республикалық маңызы бар мемлекеттiк табиғи-қорық қоры объектiлерiнiң тiзбесінде болған Индер көлін қайта зерделеу, мәртебесін анықтау үшін жаратылыстану-ғылыми және техникалық-экономикалық негіздемесін жасақтау және белгіленген тәртіппен ҚР Экология және табиғи ресурстар министрлігіне а.ж. 30 тамызына дейін ұсынсын.

Осы тапсырмалардың орындалуын бақылау жетекшілік ететін вице-министрлер Н.Шәрбиев пен Ж.Әлиевке жүктелсін.


Министр                                                                                      Е.Нысанбаев

Согласовано
22.07.2026 11:53 Байкетаев Саян Ержанович
28.07.2026 10:13 Шарбиев Нуркен Кожамуратович
28.07.2026 15:16 М.М.Елемесов ((и.о Д.Г.Тургамбаев))
11.08.2026 12:07 Кожиков Ерболат Сельбаевич
Подписано
12.08.2026 08:55 Нысанбаев Ерлан Нуралиевич

